sagorsarker/bangla-wikipedia huggingface dataset:
পশ্চিম সাহারা জাতীয় ফুটবল দল

পশ্চিম সাহারা জাতীয় ফুটবল দল () হচ্ছে আন্তর্জাতিক ফুটবলে পশ্চিম সাহারার প্রতিনিধিত্বকারী পুরুষদের জাতীয় দল, যার সকল কার্যক্রম পশ্চিম সাহারার ফুটবলের সর্বোচ্চ নিয়ন্ত্রক সংস্থা সাহরাউই ফুটবল ফেডারেশন দ্বারা নিয়ন্ত্রিত হয়। এই দলটি এপর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা আফ্রিকান ফুটবল কনফেডারেশনের সদস্যপদ লাভ করতে পারেনি। ২০১২ সালের ৪ঠা জুন তারিখে, পশ্চিম সাহারা প্রথমবারের মতো আন্তর্জাতিক খেলায় অংশগ্রহণ করেছে; ইরাকের আর্বিলে অনুষ্ঠিত উক্ত ম্যাচে পশ্চিম সাহারা কুর্দিস্তান অঞ্চলের কাছে ৬–০ গোলের ব্যবধানে পরাজিত হয়েছে।
এই দলের প্রধান কার্যালয় পশ্চিম সাহারার লায়ুনে অবস্থিত। বর্তমানে এই দলের ম্যানেজারের দায়িত্ব পালন করছেন সিদাহমেদ এরগুইবি।
ফিফা এবং আফ্রিকান ফুটবল কনফেডারেশনের সদস্যপদ না থাকার ফলে পশ্চিম সাহারা এপর্যন্ত একবারও ফিফা বিশ্বকাপ এবং আফ্রিকা কাপ অফ নেশন্সে অংশগ্রহণ করতে পারেনি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপেও পশ্চিম সাহারা এপর্যন্ত একবারও অংশগ্রহণ করেনি।
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে পশ্চিম সাহারার কোন স্থান নেই। অন্যদিকে, বিশ্ব ফুটবল এলো রেটিংয়ে পশ্চিম সাহারার সর্বোচ্চ অবস্থান হচ্ছে ১৮৭তম (যা তারা ২০১২ সালে অর্জন করেছিল) এবং সর্বনিম্ন অবস্থান হচ্ছে ১৯১। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
সোমালিল্যান্ড জাতীয় ফুটবল দল

সোমালিল্যান্ড জাতীয় ফুটবল দল () হচ্ছে আন্তর্জাতিক ফুটবলে সোমালিল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম সোমালিল্যান্ডের ফুটবলের সর্বোচ্চ নিয়ন্ত্রক সংস্থা সোমালিল্যান্ড ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এপর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা আফ্রিকান ফুটবল কনফেডারেশনের সদস্যপদ লাভ করতে পারেনি। সোমালিল্যান্ড সিল্যান্ডের বিরুদ্ধে প্রথমবারের মতো আন্তর্জাতিক খেলায় অংশগ্রহণ করেছে; সোমালিল্যান্ডে অনুষ্ঠিত সোমালিল্যান্ড এবং সিল্যান্ডের মধ্যকার উক্ত ম্যাচটি ২–২ গোলে ড্র হয়েছে।
২০,০০০ ধারণক্ষমতাবিশিষ্ট হার্গিসা স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সোমালিল্যান্ডে অবস্থিত। বর্তমানে এই দলের ম্যানেজারের দায়িত্ব পালন করছেন ওমর আব্দুল্লাহি এবং অধিনায়কের দায়িত্ব পালন করছেন রক্ষণভাগের খেলোয়াড় আব্দুররহমান জামা।
ফিফা এবং এএফসির সদস্যপদ না থাকার ফলে সোমালিল্যান্ড এপর্যন্ত একবারও ফিফা বিশ্বকাপ এবং আফ্রিকা কাপ অফ নেশন্সে অংশগ্রহণ করতে পারেনি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপে সোমালিল্যান্ড এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করেছে।
আব্দুররিসাক মুহাম্মদ জামা, আব্দুসসামাদ ইব্রাহিম মিগান, আব্দুররহমান জামা, আব্দুল্লাহি নুর এবং আব্দুলকানি ওমরের মতো খেলোয়াড়গণ সোমালিল্যান্ডের জার্সি গায়ে মাঠ কাঁপিয়েছেন।
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে সোমালিল্যান্ডের কোন স্থান নেই। অন্যদিকে, বিশ্ব ফুটবল এলো রেটিংয়ে সোমালিল্যান্ডের সর্বোচ্চ অবস্থান হচ্ছে ১৮৭তম (যা তারা ২০১৬ সালে অর্জন করেছিল) এবং সর্বনিম্ন অবস্থান হচ্ছে ১৯০। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
অ্যান্ডোরা জাতীয় ফুটবল দল

অ্যান্ডোরা জাতীয় ফুটবল দল () হচ্ছে আন্তর্জাতিক ফুটবলে অ্যান্ডোরার প্রতিনিধিত্বকারী পুরুষদের জাতীয় দল, যার সকল কার্যক্রম অ্যান্ডোরার ফুটবলের সর্বোচ্চ নিয়ন্ত্রক সংস্থা অ্যান্ডোরীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯৬ সালের ১৩ই নভেম্বর তারিখে, অ্যান্ডোরা প্রথমবারের মতো আন্তর্জাতিক খেলায় অংশগ্রহণ করেছে; অ্যান্ডোরার আন্দরা লা ভেলিয়ায় অনুষ্ঠিত উক্ত ম্যাচে অ্যান্ডোরা এস্তোনিয়ার কাছে ৬–১ গোলের ব্যবধানে পরাজিত হয়েছে।
৩,৫০০ ধারণক্ষমতাবিশিষ্ট অ্যান্ডোরা জাতীয় স্টেডিয়ামে "ত্রিরং" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় অ্যান্ডোরার এস্কালদেস-এনগোরদানিতে অবস্থিত। বর্তমানে এই দলের ম্যানেজারের দায়িত্ব পালন করছেন কোলদো আলবারেস এবং অধিনায়কের দায়িত্ব পালন করছেন আতলেতিকো মানসোনের মধ্যমাঠের খেলোয়াড় মার্সিও বিয়েইরা।
অ্যান্ডোরা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও অ্যান্ডোরা এপর্যন্ত একবারও অংশগ্রহণ করতে সক্ষম হয়নি।
ইলদেফোন্স লিমা, অস্কার সোনের্জি, মার্সিও বিয়েইরা, ক্রিস্তিয়ান মার্তিনেস এবং হেসুস লুসেন্দোর মতো খেলোয়াড়গণ অ্যান্ডোরার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৫ সালের সেপ্টেম্বর মাসে প্রকাশিত র‌্যাঙ্কিংয়ে অ্যান্ডোরা তাদের ইতিহাসে সর্বোচ্চ অবস্থান (১২৫তম) অর্জন করে এবং ২০১১ সালের ডিসেম্বর মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে অ্যান্ডোরার সর্বোচ্চ অবস্থান হচ্ছে ১৭১তম (যা তারা ২০০৫ সালে অর্জন করেছিল) এবং সর্বনিম্ন অবস্থান হচ্ছে ১৯৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ক্রেগ গর্ডন

ক্রেগ সিনক্লেয়ার গর্ডন (; জন্ম: ৩১ ডিসেম্বর ১৯৮২; ক্রেগ গর্ডন নামে সুপরিচিত) হলেন একজন স্কটিশ পেশাদার ফুটবল খেলোয়াড়। তিনি বর্তমানে স্কটল্যান্ডের পেশাদার ফুটবল লিগের শীর্ষ স্তর স্কটিশ চ্যাম্পিয়নশিপের ক্লাব হার্ট অফ মিডলোদিয়ান এবং স্কটল্যান্ড জাতীয় দলের হয়ে একজন গোলরক্ষক হিসেবে খেলেন।
স্কটিশ ফুটবল ক্লাব কুরি বয়েজের যুব পর্যায়ের হয়ে খেলার মাধ্যমে গর্ডন ফুটবল জগতে প্রবেশ করেছেন এবং পরবর্তীকালে হার্ট অফ মিডলোদিয়ানের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০১–০২ মৌসুমে, স্কটিশ ক্লাব হার্ট অফ মিডলোদিয়ানের মূল দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, তবে হার্ট অফ মিডলোদিয়ানের হয়ে খেলার পূর্বেই তিনি ধারে কাওডেনবিথে যোগদান করেছেন, যেখানে তিনি ১ মৌসুমে ১২ ম্যাচে অংশগ্রহণ করেছেন। পরবর্তী মৌসুমে তিনি হার্ট অফ মিডলোদিয়ানে ফিরে আসেন এবং সেখানে ৫ মৌসুম অতিবাহিত করে ১৩৯ ম্যাচে অংশগ্রহণ করেছেন। অতঃপর তিনি ইংরেজ ক্লাব সান্ডারল্যান্ডে যোগদান করেছেন, সান্ডারল্যান্ডের হয়ে ৫ মৌসুম অতিবাহিত করার পর তিনি ২ বছরের জন্য ফুটবল খেলা হতে দূরে থাকেন। অতঃপর স্কটিশ ক্লাব সেল্টিকের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২৪২ ম্যাচে অংশগ্রহণ করেছেন। ২০১৯–২০ মৌসুমে, তিনি বিনামূল্যে সেল্টিক হতে হার্ট অফ মিডলোদিয়ানে যোগদান করেছেন।
২০০২ সালে, গর্ডন স্কটল্যান্ড অনূর্ধ্ব-২১ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। তিনি ২০০৪ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ৫০-এর অধিক ম্যাচে অংশগ্রহণ করেছেন।
ব্যক্তিগতভাবে, গর্ডন বেশ কিছু পুরস্কার জয়লাভ করেছেন, যার মধ্যে স্কটিশ প্রিমিয়ার লিগের বর্ষসেরা ফুটবলারের পুরস্কার জয় অন্যতম। দলগতভাবে, গর্ডন এপর্যন্ত ১৫টি শিরোপা জয়লাভ করেছেন, যার মধ্যে ৩টি হার্ট অফ মিডলোদিয়ানের হয়ে এবং ১২টি সেল্টিকের হয়ে জয়লাভ করেছেন।
ক্রেগ সিনক্লেয়ার গর্ডন ১৯৮২ সালের ৩১শে ডিসেম্বর তারিখে স্কটল্যান্ডের এডিনবরায় জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম ডেভিড গর্ডন, যিনি বিভিন্ন ফুটবল ক্লাবে গোলরক্ষকের দায়িত্ব পালন করেছিলেন।
গর্ডন স্কটল্যান্ড অনূর্ধ্ব-২১ এবং স্কটল্যান্ড বি দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০০২ সালের ৪ঠা সেপ্টেম্বর তারিখে তিনি স্কটল্যান্ড অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ড অনূর্ধ্ব-২১ দলের হয়ে তিনি উয়েফা ইউরোপীয় অনূর্ধ্ব-২১ চ্যাম্পিয়নশিপের বাছাইপর্বে অংশগ্রহণ করেছেন। স্কটল্যান্ডের বয়সভিত্তিক দলের হয়ে তিনি প্রায় ৪ বছরে ৭ ম্যাচে অংশগ্রহণ করেছেন।
২০০৪ সালের ৩০শে মে তারিখে, মাত্র ২১ বছর ৪ মাস ২৯ দিন বয়সে, ডান পায়ে ফুটবল খেলায় পারদর্শী গর্ডন ত্রিনিদাদ ও টোবাগোর বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি স্কটল্যান্ড ৪–১ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে গর্ডন সর্বমোট ৫ ম্যাচে অংশগ্রহণ করেছেন। জাতীয় দলের হয়ে অভিষেকের মাত্র ৫৬ মিনিট পর, তিনি স্কটল্যান্ডের জার্সি গায়ে প্রথম গোলটি হজম করেন।
২০১৭ সালের ৫ই অক্টোবর তারিখে স্কটল্যান্ডের গ্লাসগোর হ্যাম্পডেন পার্কে অনুষ্ঠিত স্লোভাকিয়ার বিরুদ্ধে ম্যাচে অংশগ্রহণ করার মাধ্যমে তিনি স্কটল্যান্ডের জার্সি গায়ে তার ৫০তম ম্যাচ খেলেছেন, ম্যাচটি স্কটল্যান্ড ১–০ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছেন।
অপূর্বা অরোরা

অপূর্বা অরোরা (জন্ম: ৫ জুন ১৯৯৬) একজন ভারতীয় অভিনেত্রী এবং মডেল।
অপূর্বা ১৯৯৬ সালের ৫ জুন ভারতের নয়াদিল্লিতে জন্মগ্রহণ করেছিলেন। তিনি হিন্দি, কন্নড়, পাঞ্জাবী এবং গুজরাতি চলচ্চিত্রে অভিনয় করেছেন।
তিনি "সিদ্ধার্থ" চলচ্চিত্রের মাধ্যমে কন্নড় চলচ্চিত্রে অভিষেক করেছিলেন। চলচ্চিত্রটি দেখে অনেকেই তাকে জনপ্রিয় তেলুগু অভিনেত্রী অমলা আক্কিনেনির মেয়ে বলে ভেবেছিলেন।
১২ বছর বয়সে তিনি প্রথমবার চলচ্চিত্রে অভিনয় করেছিলেন। তিনি বিভিন্ন বিজ্ঞাপন প্রচারে অংশ নিয়েছিলেন এবং বিশেষত তার গ্ল্যাম আপ ও ক্যাডবারি পার্ক'র বিজ্ঞাপনের জন্য পরিচিত মুখ হয়ে উঠেছিলেন। ২০১২ সালে তিনি "মিস্ট্রি হান্টার্স ইন্ডিয়া" নামে ডিসকভারি কিডস'র ডকুমেন্টারি টেলিভিশন ধারাবাহিকে এক্সপ্লোরারের ভূমিকায় কাজ করেছিলেন। তিনি ইউটিউব চ্যানেল ফিল্টারকপির একজন সদস্য। রোহান শাহ অভিনীত তার "এভরি স্কুল রোম্যান্স" ভিডিওটি ইউটিউবে ৫ দিনের মধ্যে ৭.৫ মিলিয়ন ভিউ পেয়েছিল। তিনি গগন অরোরার সাথে একটি প্রণয়ধর্মী ওয়েব ধারাবাহিকে অভিনয় করেছিলেন। তিনি খুশি চরিত্রে বিভিন্ন ইউটিউব ওয়েব ধারাবাহিকেও অভিনয় করেছেন।
ইয়াহারি ওরে নো সেইশুন লাভ কমেডি ওয়া মাচিগাত্তেইরু (মৌসুম ২)

'ইয়াহারি ওরে নো সেইশুন লাভ কমেডি ওয়া মাচিগাত্তেইরু: জোকু' হলো ২০১৫ সালে মুক্তিপ্রাপ্ত একটি হাস্যরসাত্মক জাপানীজ অ্যানিমে, যা ওয়াতারু ওয়াতারির লেখা লাইট নভেল "ইয়াহারি ওরে নো সেইশুন রাবুকোমে ওয়া মাচিগাত্তেইরু" থেকে কেন্দ্রীভূত হয়েছে। এর প্রথম মৌসুম ২০১৩ সালে বেরিয়েছিল। সাংস্কৃতিক অনুষ্ঠান সমাপ্তির পর সওবু হাই স্কুলের ছাত্র ছাত্রীরা আরেকবার সাধারন জীবনযাপন করার প্রস্তুতি নেয়। পড়ন্ত ঋতুতে হাচিমান হিকিগায়া, ইউকিনো ইউকিনোশিতা আর ইউ ইউগাহামা তাদের পরিসেবা সংঘের দায়িত্ব পালনের মাধ্যমে জীবনে নতুন গতিধারা আনে।
এই মৌসুমটি ফিল. স্টুডিও দ্বারা জনিত হয়েছে এবং এর পরিচালনা করেছেন কেই ওইকাওয়া। শোতারো সুগা সিরিজটি রচনা করেছেন, চরিত্র পরিকল্পনায় ছিলেন ইউচি তানাকা, সঙ্গীত দিয়েছেন মোনাকা এবং সাউন্ড পরিচালনা করেন সাতোশি মোতোয়ামা। তেরো পর্বের এই মৌসুমটি ২০১৫ সালের ৩ই এপ্রিল থেকে ২৬শে জুন পর্যন্ত টিবিএস-এ সম্প্রারিত হয়। তবে পরবর্তীকালে এমবিএস, সিবিসি, টিইউটি এবং বিএস-টিবিএস-এও এটির সম্প্রচারন হয়। উত্তর আমেরিকা ও বিশ্বের বিশেষ কিছু নির্বাচিত স্থানে ক্রাঞ্চিরোল এই মৌসুমটি অনলাইনে যুগপৎভাবে সম্প্রচার করেছিল। এর আগে অবশ্য অস্ট্রেলিয়ায় ও নিউ জিল্যান্ডে এইরকম সম্প্রচার করতে অ্যানিমেল্যাব মৌসুমটি অধিগ্রহণ করে। উত্তর আমেরিকায় হোম মিডিয়া রিলিজ করতে ও তাছাড়াও ডিজিটাল আউটলেটের মাধ্যমে মৌসুমটির খ্যাতি ছড়াতে সেন্টাই ফিল্মওয়ার্কস পুরো মৌসুমটিকে নিজেদের দত্তাধিকরে নিয়ে নেয়।
এই মৌসুমের ৬টি থিম সংগীত আছে: একটি ওপেনিং থিম, তিনটি এন্ডিং থিম ও দুটি ইনসার্ট সংগিত। মূল ওপেনিং থিমটি হলো নাগি ইয়ানাগির গাওয়া এবং মূল এন্ডিং থিমটি হলো " যেটি গেয়েছে ইউকিনো ইউকিনোশিতা (সাওরি হায়ামি) এবং ইউ ইউগাহামা (নাও তোয়ামা)। ইউ ইউগাহামা (তোয়ামা) চতুর্থ পর্বের এন্ডিং থিম " গেয়েছেন। এছাড়াও এটিকে ত্রয়োদশ পর্বের শেষেও যুক্ত করা হয়েছে। অপরদিকে, সপ্তম পর্বের এন্ডিং "" গেয়েছেন ইউকিনো ইউকিনোশিতা (হায়ামি)। প্রথম পর্বের ইনসার্ট সংগীত হিসেবে হায়মি আর তোয়ামা "বিটার বিটার সুইট" গানটি একসাথে প্রদর্শন করেছেন।
ইয়ানাগির ইনসার্ট সংগীতটি দশম পর্বে ব্যবহৃত করা হয়েছে।
২০১৫ সালের ২৪শে জুন থেকে ১৬ই ডিসেম্বর পর্যন্ত জাপানে মারভেলাস! সাতটি ব্লু-রে ও ডিভিডি খন্ড নিয়ে এই সিরিজের সম্প্রচার শুরু করেছিল। লিমিটেড এডিশন ব্লু-রে খন্ডগুলির সাথে সিরিজের কতকগুলি বিশেষ লাইট নভেল অন্তর্ভুক্ত করা হয়েছিল।
মালাবার গোলমরিচ

মালাবার গোলমরিচ হল গোলমরিচের একটি প্রকার। ভারতের বর্তমান কেরল রাজ্যের একটি ভৌগোলিক অঞ্চলে, হঠাৎ করেই এর বীজজাত চারাগাছ জন্ম নিয়েছিল। এই জাতের গোলমরিচের উৎপাদনের ক্ষেত্রটি এখন এমন সমস্ত ভৌগোলিক অঞ্চলের মধ্যে আছে যা এককালে মাদ্রাজ প্রেসিডেন্সির মালাবার অঞ্চলের অংশ ছিল। এই অঞ্চলগুলিতে এখন পুরো দক্ষিণ ভারত জুড়ে বিস্তৃত। প্রাচীন রোমান ও আরব ব্যবসায়ী এবং পরে ইউরোপীয় প্রারম্ভিক নাবিকদের দ্বারা সর্বাধিক সন্ধান করা পণ্যগুলির মধ্যে একটি ছিল মালাবার গোলমরিচ।
মালাবার গোলমরিচকে দুটি শ্রেণিতে ভাগ করা হয়েছে, অসমাঙ্গ বা অনিয়মিত আকারের এবং সমাঙ্গ বা নিয়মিত আকারের। অসমাঙ্গ প্রকারটি কালো রঙের প্রায় গোলকাকার এবং কুঞ্চিত পৃষ্ঠযুক্ত। সমাঙ্গ জাতটিও কুঞ্চিত পৃষ্ঠযুক্ত এবং এর রঙ গাঢ় বাদামী থেকে কালোর মধ্যে হয়। উদ্ভিদটি ("পাইপার নাইগ্রাম") পাইপারেসি পরিবারের একটি ফুলের লতা, এটি ফলের জন্য চাষ করা হয়। ফলটিকে সাধারণত শুকনো করা হয় এবং মশলা ও স্বাদবর্ধক হিসাবে ব্যবহৃত হয়। ফলটি শুকনো হওয়ার পরে সেটিকে বলা হয় গোল মরিচ। ফলটি ছোট এবং আঁটিযুক্ত, যার ব্যাস পাঁচ মিলিমিটার হতে পারে। সম্পূর্ণরূপে পরিপক্ব হলে এর রং হয় কালচে লাল। এতে একটি বীজ থাকে।
"মালাবার গোলমরিচ"কে ভৌগোলিক নির্দেশক সামগ্রী (নিবন্ধকরণ এবং সুরক্ষা) আইন, ১৯৯৯ এর ১৩ অনুচ্ছেদের (১) এর অধীনে অংশ ক তে নিবন্ধিত করা হয়েছে। নিবন্ধকরণের জন্য আবেদন করা হয়েছিল ভারত সরকারের বাণিজ্য ও শিল্প মন্ত্রকের ভারতীয় মশলা বোর্ডের পক্ষ থেকে।
ভারত থেকে অন্যান্য মশালাগুলি যারা ভৌগোলিক নির্দেশক নিবন্ধন থেকে ভৌগোলিক সূচক স্বীকৃতি পেয়েছে সেগুলি হল:
এলাহাবাদী সুরখা (পেয়ারা)

এলাহাবাদী সুরখা বা এলাহাবাদ সেওয়াইয়া হল এক বিশেষ ধরনের আপেল-আকারের পেয়ারা, যার ভিতরে সাধারণ সাদা রঙের পরিবর্তে রসালো গভীর গোলাপী বর্ণ দেখা যায় এবং এর বাহ্যিক ত্বক আপেলের মত লাল। এর থেকেই ফলটির নাম "সুরখা" (যার অর্থ লাল) হয়েছে। এই পেয়ারা ভারতের অন্যান্য অঞ্চলে জন্মানো পেয়ারার তুলনায় অনন্য এবং ভিন্ন। এই ফলটি স্বাদে মিষ্টি, কয়েকটি বীজ সহ কড়া গন্ধযুক্ত এবং উভয় প্রান্তে সামান্য চাপা। গাছগুলি সতেজ, গম্বুজ আকারের এবং নিবিড়। এই পেয়ারা ভারতের উত্তর বলয়ের উত্তরপ্রদেশ রাজ্যের এলাহাবাদ অঞ্চলে চাষ করা হয়। প্রধানত এলাহাবাদের কৌশাম্বী ও কৌরীহর ২ জেলার অধীনে প্রায় ১০০০ হেক্টর জমিতে বর্তমানে এলাহাবাদী সুরখার চাষ হয়। এই ফলটি তার চিকিৎসাগত বৈশিষ্ট্যের জন্য পরিচিত, যেমন শীতের মরসুমে এই পেয়ারা অনেক রোগের উপশম করে।
সাম্প্রতিককালে এলাহাবাদের নাম প্রয়াগরাজে পরিবর্তন করলেও 'এলাহাবাদী সুরখা' পেয়ারার প্রতি উন্মত্ততা অবিচ্ছিন্ন রয়েছে। এলাহাবাদে সুরখার পাশাপাশি অন্যান্য জাতের পেয়ারারও নিজস্ব পরিচয় রয়েছে, সফেদা, নর্মা ও পাট্টা সেইরকমই কিছু জাত। প্রখ্যাত কবি আকবর এলাহাবাদী একবার মন্তব্য করেছিলেন যে, এলাহাবাদী পেয়ারা, তার স্বাদের জন্য ঈশ্বরের জমিতে তার আসল স্থান পাবে। এর ষোল বছর পরে, এই এলাহাবাদ সুরখা পেয়ারাকে এর মিষ্টি গন্ধ এবং বিশিষ্ট স্বাদের জন্য ২০০৭-০৮ সালে ভৌগোলিক নির্দেশক ট্যাগ (জিআই) দেওয়া হয়েছিল।
পেয়ারার গুণমান বৃদ্ধি করতে সক্ষম হয়ে রফতানিযোগ্য করায় কৃষকরাও চড়া দাম পাচ্ছেন। উচ্চ ফলনশীল জাতের পেয়ারা চাষের ফলে কৃষকরা বিদেশের বাজারে অধিগম্যতা পাচ্ছে। এটি তাদের জীবিকার জন্য সহায়ক, যেহেতু তারা দাম যা পাবে তা দেশীয় বাজারে তাদের প্রাপ্ত স্বাভাবিক দামের তুলনায় তিনগুণ বেশি।
আলী আল তানতাভি

আলি আল তানতাভি (১২ জুন ১৯০৯—১৮ জুন ১৯৯৯) একজন সিরিয়ান ফকিহ, লেখক এবং বিচারক এবং বিংশ শতাব্দীতে তিনি ইসলামের প্রচার ও আরবি সাহিত্যের অন্যতম শীর্ষস্থানীয় ব্যক্তিত্ব হিসাবে বিবেচিত হন। তিনি তারুণ্য থেকে ১৯৪০ সাল অবধি সিরিয়া, ইরাক এবং লেবাননে প্রাথমিক ও মাধ্যমিক শিক্ষা নিয়ে কাজ করেছেন। তারপর তিনি আইন পেশায় যোগ দেন। ইসলামের জন্য গুরুত্বপূর্ণ অবদানের স্বীকৃতি স্বরূপ তিনি ১৯৯০ সালে বাদশাহ ফয়সাল আন্তর্জাতিক পুরস্কার পেয়েছিলেন।
শেখ তানতাউই সিরিয়ার দামেস্ক শহরে 23 শে জুমাদিল উলা1327 হি.(12 জুন1909খ্রিস্টাব্দ)জন্মগ্রহণ করেন।তার বাবা, শেখ মুস্তাফা আল-তান্তাভি ছিলেন অনেক বড় পণ্ডিতদের মধ্যে একজন। তার মায়ের পরিবার (আল-খাতিব) লেভান্টের বৈজ্ঞানিক পরিবারগুলির মধ্যে একটি।এই পরিবারের অসংখ্য সদস্য পণ্ডিত এবং মনীষীদের বইগুলিতে অনুবাদ করেছেন।তার চাচা, তার মায়ের ভাই, মোহিবউদ্দিন আল-খাতিব মিশরে বসতি স্থাপন করেন এবং "আল-ফাত" এবং"আল-জহরা" পত্রিকা প্রতিষ্ঠা করেন। বিংশ শতাব্দীর শুরুতে পত্রিকাগুলোর দাওয়াতের ক্ষেত্রে বিশেষ প্রভাব ছিল।
আলী তানতাভী ওই সকল ব্যক্তিদের মধ্য হতে যারা উলামা মাশায়েখদের থেকেও জ্ঞানার্জন করেছেন আবার নিয়মিত মাদ্রাসায়ও পড়াশোনা করেছেন।তিনি এই স্কুলগুলিতে শেষ স্থর পর্যন্ত শিক্ষা গ্রহণ করেন। যখন তার বাবা মারা যান তখন তার বয়স ষোল বছর। তাকে একজন মা এবং পাঁচ ভাই-বোনদের সাথে একটি পরিবারের বোঝা নিতে হয়েছিল।তিনি ভাই-বোনের মধ্যে সবচেয়ে বয়সে বড়।তাই তিনি স্কুল ছেড়ে বাণিজ্য করার কথা ভেবেছিলেন।কিন্তু আল্লাহ তাকে এই পথ থেকে সরিয়ে আনেন।তিনি আবারো পড়াশোনা সম্পূর্ণ করতে ফিরে আসেন।
বর্ষসেরা পুরুষ কণ্ঠশিল্পীর জন্য মির্চি সঙ্গীত পুরস্কার

চলচ্চিত্রের একটি গানে অসাধারণ কার্যসম্পাদনার জন্য একজন পুরুষ কণ্ঠশিল্পীকে স্বীকৃতি দেওয়ার জন্য, হিন্দি চলচ্চিত্রের জন্য মির্চি সঙ্গীত পুরস্কারের একটি বার্ষিক অংশ হিসেবে রেডিও মির্চি দ্বারা বর্ষসেরা অ্যালবামের জন্য মির্চি সঙ্গীত পুরস্কার দিয়ে পুরস্কৃত করা হয়।
চিকেন টিক্কা

চিকেন টিক্কা বা মোরগ টিক্কা একটি জনপ্রিয় মুরগির পদ, যেটির উৎপত্তি হয়েছিল ভারতীয় উপমহাদেশের মোঘল সাম্রাজ্যে; খাবারটি বাংলাদেশ, ভারত এবং পাকিস্তানে খুবই জনপ্রিয়।
এম এ মতিন (ইসলামী রাজনীতিবিদ)

মুহাম্মদ আব্দুল মতিন (জন্ম: ৩ মার্চ ১৯৬০) বাংলাদেশের একজন ইসলামী রাজনীতিবিদ, লেখক এবং গবেষক, যিনি এম. এ. মতিন বা আল্লামা এম. এ. মতিন নামে পরিচিত। তিনি বর্তমানে বাংলাদেশ ইসলামী ফ্রন্টের চেয়ারম্যান।
এম এ মতিন আশির দশকে প্রতিষ্ঠিত বাংলাদেশের সুন্নি ছাত্র সংগঠন বাংলাদেশ ইসলামী ছাত্র সেনার সভাপতি হিসাবে দায়িত্ব পালন করেন। সেই থেকে তিনি এদশের সুন্নি আন্দালনকে বেগবান করার জন্য কাজ করেন। ১৯৯০ সালের ২১শে ডিসেম্বর সুন্নি রাজনৈতিক দল বাংলাদেশ ইমলামী ফ্রন্ট গঠিত হলে তিনি দলটির আহ্বায়ক কমিটির আহ্বায়ক হিসাবে গুরুত্বপূর্ণ ভূমিকা পালন করেন। পরে কাউন্সিলের মাধ্যমে পূর্ণাঙ্গ কমিটি হলে তিনি দলটির মহাসচিব নির্বাচিত হন। ২০২২ সালের দলীয় কাউন্সিলে তিনি দলটির চেয়ারম্যান নির্বাচিত হন।
বীন

বীন হচ্ছে ভারতীয় উপমহাদেশে প্রচলিত এবং ফুঁ দিয়ে বাজানো একধরনের বাঁশিজাতীয় সুরযুক্ত লোকবাদ্য। হিন্দি ভাষায় এটিকে পুঙ্গী (पुंगी ) বলা হয়। বীন এবং পুংগীর পাশাপাশি কোন কোন অঞ্চলে এটি "মুরলি" নামেও পরিচিত। সাধারণতে লাউয়ের খোল দিয়ে এটি তৈরি করা হয়। বায়ু গমনের উদ্দেশ্যে এতে ফুটাযুক্ত দুটি নল ব্যবহার করা হয়। নল দুটির ছিদ্রে আঙুল রেখে সাংগীতিক ধ্বনি সৃষ্টি করা হয়। এটি একাধারে বিরামহীনভাবে বাজানো হয় যতক্ষণ সাপুড়ে তার দম ধরে রাখতে পারে।
ওঝা এবং যাদুকরদের পাশাপাশি সাপের খেলা দেখানোর জন্য বীন ব্যবহৃত হয়।
বীন একটি দক্ষিণ এশীয় লোকসঙ্গীত উপকরণ যা বেশিরভাগ ক্ষেত্রে পাকিস্তানের সিন্ধু প্রদেশ, ভারতের রাজস্থান প্রদেশ এবং বাংলাদেশের কোবরা সাপুড়েরা বাজিয়ে থাকেন। দুটি বাঁশ সংযুক্ত করে এবং শুকনো ফাঁকা লাউ দিয়ে যন্ত্রটি করা হয়। এটি একটি দ্বিনালা যন্ত্র। থর মরুভূমির জোগি সম্প্রদায়ের মাঝেও বীনের প্রচলন রয়েছে।
এটি ভারত উপমহাদেশীয় লোকসংস্কৃতির একটি গুরুত্বপূর্ণ উপকরণ এবং এটি বিভিন্ন অঞ্চলে বিভিন্ন নামে পরিচিত। উত্তর ভারতে এটি টুম্বি এবং বনসি নামে পরিচিত; দক্ষিণে এটি মাগুদি, মহুদি, পুঙ্গী এবং পাম্বাত্তিকুযাল নামে পরিচিত।
বীন সাধারণত অন্যান্য বাদ্যযন্ত্রের সাথে একযোগে বাজানো হয় না, কেননা অন্যান্য যন্ত্রের সাথে এটির তাল মেলানো কঠিন।
চাঙারি

চাঙারি (বিকল্প বানান: চাঙ্গারি) বাংলাদেশ ও পশ্চিমবঙ্গে প্রচলিত বাঁশ বা বেত দিয়ে তৈরি টুকরি জাতীয় একপ্রকার পাত্র বা আধেয়। এটি নানা রকমের হয়ে থাকে যেমন ধামা বা ঝুড়ি। অঞ্চলভেদে এটি বিভিন্ন আকারের ও রকমের হয়ে থাকে এবং বিভিন্ন অঞ্চলে আকার ও আকৃতি অনুসারে বিভিন্ন নামে (চেঙ্গারি, চেঙারি, চ‍্যাঙারি ইত্যাদি) ডাকা হয়ে থাকে। মেদিনীপুরে এটিকে ঠেকা নামেও ডাকা হয়। সাধারণত বাঁশের তৈরি পাত্রবিশেষ বা ঝুড়িকেই চাঙারি বলা হয়। তবে প্রকৃতপক্ষে চাঙারি বলতে বাঁশের চাঁচলা দিয়ে তৈরি শক্তপোক্ত বেড় দেওয়া ঝুড়িকে বুঝানো হয়।
সরল বাঙ্গালা অভিধান অনুসারে চাঙ্গারি একটি দেশি শব্দ যার মূল হল সংস্কৃত। ঈশানচন্দ্র ঘোষ তাঁর ‘জাতক’ গ্ৰন্থে বলেছেন, পালি শব্দ চ‍্যাঙ্গটক থেকে চ‍্যাঙ্গাড়ি এবং তার থেকেই পরে চাঙারি শব্দটির জন্ম। শরৎচন্দ্র চট্টোপাধ‍্যায় তাঁর ‘শ্রীকান্ত’ উপন‍্যাসে চাঙ্গারির কথা উল্লেখ করেছেন। এই উল্লেখ থেকে জানতে পারা যায় যে অতীতে ডোম জাতি বা বর্ণের লোকেরা চাঙারি বোনার কাজ করত। ‘এক মুষ্টি উপস্থিত বুদ্ধি, এক চাঙারি বিদ‍্যার সমতুল’ বলে একটি বাংলা প্রবাদও রয়েছে।
চাঙারির বুনন পদ্ধতিটি প্রথমে কিছুটা চাটাই বুননের মতোই। কখনো যোগচিহ্নের মতো (++) একটার পর একটা বাঁশের চাঁচাড়ি উপর-নিচে রেখে বুনতে হয়। আবার গুণচিহ্নের মতো (××) পরপর বাঁশের চাঁচাড়ি উপর-নিচে রেখেও বোনা হয়। প্রায় বড়ো অর্ধগোলক আকারের বোনা হয়ে গেলে, এর পর একটু শক্ত বাঁশের চাঁচাড়ি দিয়ে ধারে গোলাকার বেড় দেওয়া হয়। শক্ত দড়ি দিয়ে টান করে বাঁধা হয়। বাঁধাকে একপ্রকার সেলাই বলা হয়। গ্রামীণ নারীরা এই চাঙারি বোনার কাজে দক্ষ।
চাঙারি বাঁশের চাঁচাড়ি দিয়ে প্রস্তুত হয় বলে শক্ত হয় যা ধান, গম, কুড়ো প্রভৃতি রাখার জন্য বা অন‍্যত্র নিয়ে যাওয়ার জন‍্য ব‍্যবহার করা হয়। সাধারণত গ্রামাঞ্চলে এই প্রযুক্তির অধিক ব্যবহার লক্ষ্য করা যায়।
জীবাণুনাশক

জীবাণুনাশক বলতে এমন কিছু সক্রিয় রাসায়নিক পদার্থকে বোঝায় যেগুলি বিভিন্ন অণুজীবকে বিনষ্ট করতে পারে। বিভিন্ন দ্রব্য যেমন রঙ, উজ্জ্বল প্রলেপ বা বার্নিশ, পরিষ্কারক দ্রব্য, শ্যাম্পু, প্রসাধনী দ্রব্য, ইত্যাদিতে জীবাণুনাশক পদার্থ আবশ্যকীয় উপাদান হিসেবে বিরাজ করে (তথাকথিত "সংরক্ষক") যা ঐসব দ্রব্যের কার্যকরী আয়ু বৃদ্ধি করে এবং উন্নত মান বজায় রাখে।
কিছু কিছু জীবাণুনাশক যৌগ ঔষধ হিসেবে যোনিপথে বা পায়ুপথে প্রয়োগ করা হয়, যা মানুষকে যৌন রোগ সংক্রমণের হাত থেকে প্রতিরক্ষা প্রদান করে (যাদের মধ্যে এইডস উল্লেখ্য)।
জীবাণুনাশকগুলিকে বেশ কয়েকটি শ্রেণিতে ভাগ করা যায়। এগুলি হল: 
জীবাণুনাশক পদার্থগুলি জীবাণু জড়কারক পদার্থগুলির সাথে একত্রে মিলে জীবাণু নিরোধক শ্রেণির পদার্থগুলি গঠন করেছে। জীবাণুনাশকগুলি আবার জীবনাশক নামক বৃহত্তর একটি শ্রেণির অন্তর্ভুক্ত।
পল্লবী শারদা

পল্লবী শারদা (জন্ম: ৫ মার্চ ১৯৯০) ভারতীয় বংশোদ্ভূত একজন অস্ট্রেলিয়ান চলচ্চিত্র অভিনেত্রী। তিনি মাই নেম ইজ খান, দশ তলা, বেশরম, হাওয়াইজাদা, ও বেগম জান-এর মতো হিন্দি চলচ্চিত্রে অভিনয় করেছেন। ২০২১ সালে মুক্তিপ্রাপ্ত "টম অ্যান্ড জেরি" চলচ্চিত্রেও অভিনয় করেছিলে তিনি।
পল্লবী শারদা পশ্চিম অস্ট্রেলিয়ার পার্থে হেমা শারদা এবং নলিন কান্ত শারদার পরিবারে জন্মগ্রহণ করেছিলেন। তার বাবা-মা দুজনেই আইআইটি'র প্রাক্তন শিক্ষার্থী এবং বিজ্ঞান ও প্রকৌশল বিভাগে পিএইচডি করেছেন। পল্লবীর জন্মের আগে তারা ১৯৮০ সালে অস্ট্রেলিয়ায় পাড়ি জমান। পল্লবী এসেনডনের লোথার হল স্কুলে অধ্যয়ন করেছিলেন, যেখানে তিনি একাডেমিক স্কলারশিপ লাভ করেন।
চালুনি

চালুনি হল বাংলাদেশ ও পশ্চিমবঙ্গে প্রচলিত বাঁশ বা বেতের তৈরি ডালাজাতীয় একপ্রকার সরঞ্জাম। অঞ্চলভেদে এটি চালুন, চালনি, চালনা বা চাইল্নি নামেও পরিচিত।
চালুনি একটি তদ্ভব শব্দ। জ্ঞানেন্দ্রমোহন দাস তাঁর ‘বাঙ্গালা ভাষার অভিধানে’ উল্লেখ করছেন যে চালুনি হলো বহুছিদ্রবিশিষ্ট বাঁশা বা তার নির্মিত একপ্রকার ছাঁকনিপাত্র যা দ্বারা শস‍্যাদি বা তার চূর্ণ চালা বা ঝাড়া হয়। চালুনি নিয়ে বাংলায় এক বা একাধিক প্রবাদ প্রবচন রয়েছে। ‘চালুনি বলে তোর পেছনে কেন ছেঁদা’ হল এমনই একটি একটি বাংলা প্রবাদ।
নরসিংহ বসুর ‘ধর্মমঙ্গল’ কাব‍্যে চালুনির উল্লেখ রয়েছে, যাতে বলা হয়েছে যে অতীতে ডোম সম্প্রদায়ের লোকেরা চালুনি বোনার কাজ করতেন।
চালুনির বুনন পদ্ধতি অনকেটাই চাঙারির বুনন পদ্ধতি মতোই। প্রথমে ++ যোগচিহ্নের মতো একটার পর একটা বাঁশের চাঁচাড়ি বা বেত উপর-নিচে রেখে বুনতে হয়। আবার ×× গুণচিহ্নের মতো বোনা হয়। তবে প্রত‍্যেকটি বেতের মাঝে মাঝে কিছুটা ছেড়ে ছেড়ে বা ফাঁক রেখে বুনতে হয়। বোনার একপর্যায়ে যখন কিছুটা গোলকাকার হয়ে যায় তখন তা দেখতে অনেকটা জালিদার নকশার মতো দেখায়। বেতের মাঝে মাঝে কিছুটা ছেড়ে ছেড়ে বা ফাঁক রেখে বোনার ফলে চালুনির গঠন বেশ নরম হয়। তবে এর বেড় খুব শক্ত করে বানানো হয়। সবশেষে শক্ত দড়ি বা তার দিয়ে টান করে বাধা হয়।
গঠনে নরম হওয়ায় সাধারণত ভারি কাজে চালুনি ব‍্যবহৃত হয়না, বরং হালকা কাজে বিশেষত কোনো কিছু (যেমন-মুড়ি, চিড়ে, খই, চালে গুঁড়ো ইত‍্যাদি) বাছতে বা ঝাড়তে ব‍্যবহৃত হয়। অনেক সময় চালুনির উলটো দিকটিও কাজে লাগে। যেমন উৎসব বা পার্বণে লুচি বেলে চালুনির উপরে রাখা হয়।
সমুন্দর

সমুন্দর () হচ্ছে ১৯৮৬ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন রাহুল রাওয়েল এবং প্রযোজক ছিলেন মুশির-রিয়াজ আর সঙ্গীত পরিচালনার দায়িত্বে ছিলেন রাহুল দেব বর্মণ। চলচ্চিত্রটিতে অভিনয় করেছিলেন সানি দেওল, পুনম ধিল্লোন, অনুপম খের এবং অমরিশ পুরি।
লাল পাথর

লাল পাথর হল একটি জনপ্রিয় বাংলা চলচ্চিত্র যা পরিচালনা করেন সুশীল মজুমদার। এই চলচ্চিত্রটি ১৯৬৪ সালে এসারবী প্রোডাকশান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সলিল চৌধুরী। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, শ্রাবণী বসু, নির্মল কুমার।
পিঁড়ি

পিঁড়ি হল সাধারণত বসবার জন্য কাঠের তৈরি একপ্রকার ক্ষুদ্র ও নিচু আসন বা পাটা। অঞ্চলভেদে এটি পিঁড়ে বা পিড়ি নামেও পরিচিত।
পিঁড়ি শব্দটি সংস্কৃত শব্দ ‘পিণ্ডি’ থেকে 'পিংড়ি', তারপর 'পিঁড়ি' রূপে বাংলায় এসেছে। গ্রামাঞ্চলে এখনও পিঁড়ির ব্যবহার চালু আছে। 
পিঁড়ি আকারগতভাবে ছোটো ও নীচু কাঠের আসন হওয়ায় এতে বসে প্রাচীন কালে বাঙালি নারীরা কুটনা কুটা এবং রান্না করার কাজে ব্যবহার করত। সাধারণত বসার কাজে পিঁড়ি ব্যবহার করা হলেও এর পাশাপাশি রুটি বেলার জন্য কিংবা তদ্রূপ অন্যান্য কাজেও বিভিন্ন আকারের পিঁড়ি ব্যবহার করা হয়ে থাকে।
বৃহৎ ব্যাপ্তির নিরাময়মূলক ঔষধ

বৃহৎ ব্যাপ্তির নিরাময়মূলক ঔষধ () বলতে একধরনের সক্রিয় জীবাণুরোধক পদার্থ বা ঔষধকে বোঝায় যা একাধিক ধরনের রোগসৃষ্টিকারী জীবাণুর বিরুদ্ধে কার্যকর। যেমন কিছু ব্যাকটেরিয়া নিরোধক ঔষধ ব্যাকটেরিয়া ও ভাইরাস উভয় প্রকার জীবাণুর বিরুদ্ধে কার্যকর, তাই এগুলিকে বৃহৎ ব্যাপ্তির নিরাময়মূলক ঔষধ বলা হয়। বৃহৎ ব্যাপ্তির নিরাময়মূলক ঔষধের বিপরীত ধরনের ঔষধগুলিকে ক্ষুদ্র ব্যাপ্তির নিরাময়মূলক ঔষধ () বলা হয়; এগুলি নির্দিষ্ট কিছু জীবাণু কিংবা খুবই সদৃশ কিছু জীবাণুর সমষ্টির উপরে কাজ করে।
বৃহৎ ব্যাপ্তির নিরাময়মূলক ঔষধগুলিকে বৈশ্বিক মহামারি চলাকালে সম্ভাব্য জরুরি চিকিৎসা হিসেবে প্রস্তাব করে হয়েছে। অ্যাজিথ্রোমাইসিন (Azithromycin) ও নিটাজোক্স্যানাইড (Nitazoxanide) সর্বপ্রথম আবিষ্কৃত দুইটি বৃহৎ ব্যাপ্তির নিরাময়মূলক ঔষধ।
বৃহৎ ব্যাপ্তির ভাইরাস নিরোধক ঔষধ

বৃহৎ ব্যাপ্তির ভাইরাস নিরোধক ঔষধ ( বা broad-spectrum antiviral agents, সংক্ষেপে BSAA) বলতে এক শ্রেণীর ভাইরাস নিরোধক ঔষধকে বোঝায়, যেগুলি একটি বৃহৎ পরিসীমার অন্তর্গত বিভিন্ন ধরনের রোগসৃষ্টিকারী ভাইরাসকে লক্ষ্য করে কাজ করে এবং এগুলির প্রতিলিপিকরণ ও বিকাশ রোধ করে। বৃহৎ ব্যাপ্তির ভাইরাস নিরোধক ঔষধগুলি ভাইরাসীয় প্রোটিনগুলির (যেমন পলিমারেজ, প্রোটিয়েজ কিংবা বিপরীত ট্রান্সক্রিপটেজগুলি) কাজে ব্যাঘাত ঘটায় কিংবা সংক্রমণের সময় ভাইরাস দ্বারা আক্রান্ত দেহকোষগুলির প্রোটিন বা কোষীয় প্রক্রিয়াগুলিকে লক্ষ্য করে কাজ করে।
এমন বহুসংখ্যক বৃহৎ ব্যাপ্তির ভাইরাস নিরোধক ঔষধ পাওয়া গেছে যেগুলি তাদের আদি নির্দেশনার বহির্ভূত কোনও ভাইরাসের বিরুদ্ধে কার্যকারিতা প্রদর্শন করে থাকে, অর্থাৎ যেসব ভাইরাসের উপরে আদিতে গবেষণা করে ঔষধটি নির্মাণ করা হয়েছিল, সেগুলি ছাড়াও অন্যান্য ভাইরাসের উপরে ভাইরাস নিরোধক কার্যাবলী প্রদর্শন করে থাকে (যেমন রেমডেসিভির ও লোপিনাভির/রিটোনাভির) কিংবা তাদের আদি নিরাময়মূলক নির্দেশনার বাইরে কাজ করে। উদাহরণস্বরূপ ব্যাকটেরিয়া নিরোধক ঔষধসমূহ (যেমন অ্যাজিথ্রোমাইসিন) কৃমি নিরোধক ঔষধসমূহ (যেমন নিক্লোস্যামাইড Niclosamide), এবং প্রোটোজোয়া নিরোধক ঔষধসমূহ (যেমন এমেটিন Emetine) উল্লেখযোগ্য। এই কারণে বৃহৎ ব্যাপ্তির ভাইরাস নিরোধক ঔষধগুলি ঔষধ পুনর্লক্ষীকরণের জন্য সম্ভাব্য প্রার্থী হয়ে থাকে। বৃহৎ ব্যাপ্তির ভাইরাস নিরোধক ঔষধগুলির পুনর্লক্ষীকরণ "শূন্য থেকে নতুন" (de novo) ভাইরাস নিরোধক ঔষধ নির্মাণের তুলনায় দ্রুত, সস্তা ও কার্যকরী ভাইরাস নিরোধক ঔষধ নির্মাণের একটি পদ্ধতি। যেসব বৃহৎ ব্যাপ্তির ভাইরাস নিরোধক ঔষধকে তাদের আদি নির্দেশনার বাইরে সফলভাবে পুনর্লক্ষীকৃত করা হয়েছে, সেগুলিকে বৃহৎ ব্যাপ্তির নিরাময়মূলক ঔষধ (Broad-spectrum therapeutic) বলা হয়।
বৃহৎ ব্যাপ্তির ভাইরাস নিরোধক ঔষধগুলি চিকিৎসাবৈজ্ঞানিকভাবে গুরুত্বপূর্ণ এবং উদীয়মান ভাইরাসসমূহের দ্বারা সংক্রমিত রোগের চিকিৎসার জন্য সম্ভাব্য প্রার্থী হতে পারে। এই ভাইরাসগুলির মধ্যে ইনফ্লুয়েঞ্জা, এইচআইভি, ফাইলোভাইরাসসমূহ (যেমন ইবোলাভাইরাস ও মারবুর্গ ভাইরাস) এবং করোনাভাইরাসগুলি (সার্স-কোভ ভাইরাস, মার্স-কোভ ভাইরাস এবং সাম্প্রতিক সার্স-কোভ-২ ভাইরাস) উল্লেখযোগ্য। সার্স-কোভ-২ ভাইরাসের জন্য ঔষধ পুনর্লক্ষীকরণ গবেষণা বর্তমানে চলমান।
সর্বশেষ ২০২০ খ্রিস্টাব্দের হিসাব অনুযায়ী ১২০টি বৃহৎ ব্যাপ্তির ভাইরাস নিরোধক ঔষধ নির্মাণের বিভিন্ন পর্যায়ে বিদ্যমান, যেগুলি প্রায় ৭৮টি মানব ভাইরাসের বিরুদ্ধে কার্যকর।
পিলি ইয়েসা

পিলি ইয়েসা হলো তুলুর "ব্যাঘ্র মুখোশে কাব্যনাট্য", যেটি উপকূলীয় কর্ণাটকের এক অনন্য লোক নৃত্য। দেবী দুর্গার সম্মানে নবরাত্রির সময় পিলি ইয়েসা সম্পাদিত হয়। দেবীর প্রিয় প্রাণী বাঘ। ম্যাঙ্গালোর দশেরা এসময়ের অন্যতম উৎসব, এই সময়টিতে বিপুল সংখ্যক উৎসাহী মানুষ অংশগ্রহণ করে। এটি কর্ণাটকের উড়ুপি জেলায় সংগঠিত হয়। আগে এটি মাঙ্গলুরু, উড়ুপি, মোড়াবিদ্রি, কুন্দপুর এবং তুলু নাড়ুর বিভিন্ন স্থানে কৃষ্ণ জন্মাষ্টমী / দইহাঁড়ি এবং গণেশ চতুর্থীর সময় অনুষ্ঠিত হত। 
সাধারণত, তরুণ পুরুষদের পাঁচ থেকে দশ সদস্য বা এর বেশি, যাদের তিন থেকে পাঁচজন মুখে আঁকা এবং বাঘের মত চেহারায় পোশাকধারী পুরুষ এবং তুলুতে দুই বা তিন ড্রামারের সঙ্গে থাসসে নামক একটি ব্যান্ড থাকে। এই দলটির সাথে রয়েছে গ্রুপের ম্যানেজার। নবরাত্রির সময়, এই তারা তাদের ব্যান্ডের সাথে ড্রাম বিট সহ তাদের শহরের রাস্তায় ঘুরে বেড়াবে। তারা প্রায় দশ মিনিটের জন্য পারফর্ম করার জন্য তারা বাড়িগুলি বা ব্যবসায়গুলিতে বা রাস্তার ধারে থামে। যার পরে তারা পর্যবেক্ষণকারী লোকদের কাছ থেকে কিছু অর্থ সংগ্রহ করে। 
তারা নবরাত্রির শেষ দিন পর্যন্ত সঞ্চালন, এবং তাদের প্রায় সবাই বিভিন্ন মন্দিরে যেমন- মঙ্গোলাদেবী, গোকর্ণনাথেশ্বর এব ং ভেঙ্ক্টরমনা মন্দিরে আয়োজিত সারদা মিছিলে অংশ গ্রহণ করে। মিছিল শেষ হওয়ার পরে, অভিনয় বন্ধ করা হয় এবং মুখের রঙ সরানো হয়। 
তুলুতে পিলি অর্থ "বাঘ", নৃত্যশিল্পীরা নিজেদেরকে চিতা বা চিতাবাঘ দিয়ে সজ্জিত করে। পরিধানসমূহ জায়গা উপর নির্ভর করে পরিবর্তিত হতে পারে, ব্যবহার করা পরিধানসমূহ মাঙ্গালোর তুলনায় উডূপী জেলায় ভিন্ন হয়। প্রতিটি ব্যক্তি কেবল একটি নিকার / শর্টস পরে থাকবে, যার সাধারণত বাঘের ত্বকের মোটিফ থাকে। তাঁর খালি শরীর এবং মুখের বাকী অংশগুলি বিভিন্ন নকশায় আঁকা থাকে, যা বাঘ, চিতা এবং চিতাবাঘকে বোঝায়। নকল পশম দিয়ে তৈরি একটি পাগড়ি বা মাস্ক এবং কখনও কখনও একটি লেজ পরিবেশন সম্পূর্ণ করার জন্য পরা হয়।
রং ত্বকে জ্বলন্ত সংবেদন সৃষ্টি করে। তবে ব্যক্তিরা এটি উদযাপনের অংশ হতে এবং ছুটির মৌসুমে কিছু অতিরিক্ত অর্থ উপার্জনের জন্য সহ্য করে। মূলত লোকেরা ধর্মীয় মানতের অংশ হিসাবে এটি করত। রংটি বেশ কয়েক দিন ধরে শরীরে রাখা হয় এবং ইচ্ছামতো পুনরায় রঙ করা বা পুনরুদ্ধার করা হয়।
দক্ষতাগুলি ব্যক্তি অনুযায়ী পৃথক পৃথক হতে পারে এবং প্রয়োজনীয় প্রাথমিক দক্ষতা বাঘের নৃত্যের পদক্ষেপগুলি জানার জন্য প্রয়োজন। যাতে একজনের সহনশক্তি প্রয়োজন । শিল্পীদের সাধারন দক্ষতা হল অগ্নি নিয়ে শ্বাস নেয়া, হাতে ভর দিয়ে হাটা, হ্যান্ডস্ট্যান্ডস, জিমন্যাস্টিক , পিছন দিকে বাঁকিয়ে মুখ থেকে অর্থ সংগ্রহ করা এবং আক্কিমুড়ি (খড়ের সাথে বাঁধা ভাত, ৪২ কেজি ওজনের) এবং পিছনে ফেলে দেওয়া ইত্যাদি। 
২০১৪ সালের কান্নাডা চলচ্চিত্র উলিদাবারু কানদান্থে বাঘের নাচ রয়েছে যেখানে একটি চরিত্র (অভিনেতা অচিউত কুমার ) পিলি ইয়েসা দলের অন্তর্ভুক্ত। এছাড়াও, বাঘের নাচের জন্য নিবেদিত "পিলি ইয়েসা বিটস" শিরোনামের একটি গানও রয়েছে।
বরিস গুসম্যান

বরিস ইয়েভেসেভিচ গুসম্যান (১৮৯২-১৯৪৪) একজন সোভিয়েত লেখক, চিত্রনাট্য লেখক, নাট্য পরিচালক এবং প্রাভদার কলামিস্ট ছিলেন। বোলশোই থিয়েটারের উপ-পরিচালক এবং পরবর্তীকালে সোভিয়েত রেডিও কমিটি আর্টস বিভাগের পরিচালক হিসাবে, গুসমান সোভিয়েত ইউনিয়নে এবং আন্তর্জাতিকভাবে সের্গেই প্রোকোফিয়েভের সংগীত প্রচারে গুরুত্বপূর্ণ ভূমিকা পালন করেছিলেন। গুসমান ১৯৩০ এর দশকের শেষের দিকে গ্রেট পার্জেসের সময় গ্রেপ্তার হন এবং ১৯৪৪ সালে একটি শ্রম শিবিরে মারা যান।
যুবক হিসাবে গুসম্যান একজন বেহালাবিদ ছিলেন এবং শেরমেতেভ পরিবারের সেন্ট পিটার্সবার্গ সিম্ফনি অর্কেস্ট্রার হয়ে বাজাতেন।
জানে আলম

জানে আলম (? – ২ মার্চ ২০২১) বাংলাদেশের একজন স্বনামধন্য কণ্ঠশিল্পী, সুরকার, গীতিকার ও প্রযোজক ছিলেন। বাংলা পপ সঙ্গীতের স্রষ্টা ও প্রচারক হিসেবে যে পাঁচজন শিল্পীকে মনে করা হয় উনি তাদের একজন।
জানে আলম জন্মগ্রহণ করেন মানিকগঞ্জ জেলার হরিরামপুরে।
বাংলাদেশের স্বাধীনতার পরে ঢাকা রেকর্ডস থেকে প্রকাশিত প্রথম অ্যালবাম 'বনমালী' দিয়ে শ্রোতাদের মাঝে পরিচিতি লাভ করেন। সত্তরের দশকে পপ সঙ্গীতের সাথে লোকধাঁচ এবং আধ্যত্মবাদের মিশ্রণে গানের জন্য জানে আলম বেশ জনপ্রিয় ছিলেন। তার কণ্ঠে গাওয়া প্রায় ৪০০০ গানগুলোর মধ্যে ‘একটি গন্ধমের লাগিয়া’, ‘স্কুল খুইলাছে রে মাওলা’, ‘কালি ছাড়া কলমের মূল্য যে নাই, ফুল ছাড়া ফাগুনের নামটাই বৃথা’, ‘তুমি পিরিতি শিখাইয়া’, ‘দয়াল বাবা কেবলা কাবা’ অন্যতম জনপ্রিয় গান।
কণ্ঠশিল্পী জানে আলম বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে চিকিৎসাধীন অবস্থায় মারা যান। মানিকগঞ্জের হরিরামপুরের যাত্রাপুরে পারিবারিক কবরস্থানে এই গুণী শিল্পীকে দাফন করা হয়।
বেগম ঐজাজ রসুল

বেগম কুদসিয়া ঐজাজ রসুল (৪ এপ্রিল ১৯০৮ - ১ আগস্ট ২০০১) ভারতের সংবিধান সভার একমাত্র মুসলিম নারীসদস্য যিনি ভারতের সংবিধানের খসড়া তৈরি করেছিলেন। এর পাশাপাশি তিনি একজন লেখিকাও ছিলেন ।
১৯০৯ সালের ২রা এপ্রিল বেগম রসুল স্যার জুলফিকার আলী খান এবং মাহমুদা সুলতানা দম্পতির ঘরে জন্মগ্রহণ করেছিলেন। জন্মের পর তাঁর নাম দেওয়া হয়েছিল কুদসিয়া বেগম। তাঁর পিতা স্যার জুলফিকার পাঞ্জাবের মালেরকোটলা শাসকপরিবারের একটি জ্ঞাতিগোষ্ঠীর অন্তর্ভুক্ত ছিলেন। তাঁর মা মাহমুদা সুলতান ছিলেন লোহারুর নবাব আলাউদ্দিন আহমেদ খানের কন্যা।
১৯৩৫ সালে ভারত শাসন আইন কার্যকর হওয়ার সাথে সাথে তিনি নিখিল ভারত মুসলিম লীগে যোগ দিয়ে নির্বাচনী রাজনীতিতে প্রবেশ করেছিলেন। ১৯৩৭ সালের নির্বাচনে তিনি অসংরক্ষিত আসন থেকে সফলভাবে প্রতিদ্বন্দ্বিতা করেছিলেন এবং উত্তর প্রদেশ বিধানসভায় নির্বাচিত হয়েছিলেন। ১৯৫২ সাল পর্যন্ত তিনি এর সদস্য ছিলেন। তিনি ১৯৩৭ থেকে ১৯৪০ সাল পর্যন্ত কাউন্সিলের ডেপুটি প্রেসিডেন্টের পদে অধিষ্ঠিত ছিলেন এবং ১৯৫০ থেকে ১৯৫২ সাল পর্যন্ত পরিষদে বিরোধীদলীয় নেত্রী হিসাবে কাজ করেছিলেন। তিনি ভারতের প্রথম মহিলা এবং বিশ্বের প্রথম মুসলিম মহিলা হিসেবে এই পদে অধিষ্ঠিত হয়েছিলেন। পারিবারিক পটভূমি থাকা সত্ত্বেও তিনি জমিদারি প্রথা বিলুপ্তির পক্ষে তাঁর দৃঢ় সমর্থন জাহির করেছিলেন। তিনি ধর্মের ভিত্তিতে ভোটারদের পৃথক করার দাবির তীব্র বিরোধিতা করেছিলেন।
তিনি ২০ বছর যাবত ভারতীয় মহিলা হকি ফেডারেশনের সভাপতির দায়িত্ব পালন করেছিলেন এবং এশিয়ান মহিলা হকি ফেডারেশনেরও সভাপতি ছিলেন। তাঁর নামে ভারতীয় মহিলা হকি কাপের নামকরণ করা হয়েছে ।
১৯৫৩ সালে বেগম রসুল জাপানে প্রেরিত প্রধানমন্ত্রী শুভেচ্ছা প্রতিনিধি এবং ১৯৫৫ সালে তুরস্কে প্রেরিত ভারতীয় সংসদীয় প্রতিনিধি দলের সদস্য ছিলেন। তিনি সাহিত্যের প্রতি গভীর অনুরাগী ছিলেন। তিনি "থ্রি উইক্‌স ইন জাপান" ("Three Weeks in Japan") শিরোনামে একটি বই লিখেছিলেন। এছাড়াও তিনি বিভিন্ন পত্র-পত্রিকাতে লেখালেখি করতেন। তাঁর লেখা আত্মজীবনীর শিরোনাম হলো "পর্দা থেকে সংসদ: ভারতীয় রাজনীতিতে একজন মুসলিম মহিলা" ("Purdah to Parliament: A Muslim Woman in Indian Politics")।
আদ্রিয়ান মার্শ

আদ্রিয়ান মার্শ (জন্ম ৪ নভেম্বর ১৯৭৮) একজন প্রাক্তন ইংলিশ ক্রিকেটার। তিনি ছিলেন বাঁহাতি ব্যাটসম্যান এবং ডানহাতি মিডিয়াম পেস বোলার।
মার্শ ১৯৯৬ সালের আগস্টে ডাক (শূন্য রানে আউট) দিয়ে অভিষেক করে সোমারসেটের দ্বিতীয় একাদশের হয়ে খেলেন। তিনি টানা তিন মউসুমে ফ্রেন্ডস প্রভিডেন্ট ট্রফিতে ডার্বিশায়ার ক্রিকেট বোর্ডের প্রতিনিধিত্ব করেছেন।
অ্যান্ড্রু পেন

অ্যান্ড্রু জোনাথন পেন (জন্ম ২৭ জুলাই ১৯৭৪) একজন নিউজিল্যান্ডের একজন প্রাক্তন ক্রিকেটার। তিনি নিউজিল্যান্ডের হয়ে পাঁচটি একদিনের আন্তর্জাতিক খেলেন। তিনি হক কাপে পেন ওয়াঙ্গানুইয়ের হয়েও খেলেছিলেন।
পেন নিউজিল্যান্ডের সাথে তিনটি বিদেশে সফর করেছিলেন এবং এই তিনটি ট্যুর কোনও টেস্ট না খেলেই পুরো ক্যারিয়ারে টেস্ট খেলোয়াড় দলে থেকে সর্বাধিক ট্যুরের রেকর্ড গড়েন।
পেন এখন সম্পত্তি এবং বাণিজ্যিক আইনে সলিসিটার হিসেবে কাজ করছেন।
বৃহৎ ব্যাপ্তির ব্যাকটেরিয়া নিরোধক ঔষধ

বৃহৎ ব্যাপ্তির ব্যাকটেরিয়া নিরোধক ঔষধ () বলতে এক ধরনের ব্যাকটেরিয়া নিরোধক ঔষধকে (অ্যান্টিবায়োটিক) বোঝায়, যেগুলি সাধারণত গ্রাম-ধনাত্মক ও গ্রাম-ঋণাত্মক - এই দুই প্রধান দলের ব্যাকটেরিয়া দলের উপরে কাজ করে থাকে। এছাড়া একটি বৃহৎ পরিসীমার মধ্যে অন্তর্গত বহু বিভিন্ন রোগ-সৃষ্টিকারী ব্যাকটেরিয়ার বিরুদ্ধে কাজ করে এরকম যেকোনও ব্যাকটেরিয়া নিরোধক ঔষধকেও বৃহৎ ব্যাপ্তির ব্যাকটেরিয়া নিরোধক ঔষধ ডাকা হয়ে থাকে। যখন সন্দেহ করা হয় যে কোনও ব্যাকটেরিয়াঘটিত রোগের সংক্রমণ হয়েছে, কিন্তু কোন্‌ দলের ব্যাকটেরিয়ার কারণে তা ঘটেছে, সেটি অজানা থাকে, তখন এই ঔষধগুলিকে ব্যবহার করা হয় (অভিজ্ঞতাভিত্তিক চিকিৎসা)। অথবা একাধিক দলের ব্যাকটেরিয়ার কারণে সংক্রমণ হয়েছে সন্দেহ হলেও এই ঔষধগুলি ব্যবহার করা হয়। এর বিপরীতে ক্ষুদ্র ব্যাপ্তির ব্যাকটেরিয়া নিরোধক ঔষধগুলি শুধুমাত্র নির্দিষ্ট একটি দলের ব্যাকটেরিয়ার উপরে কার্যকরী হয়ে থাকে। বৃহৎ ব্যাপ্তির ব্যাকটেরিয়া নিরোধক ঔষধগুলি শক্তিশালী হলেও এগুলি দেহের স্থানীয়, স্বাভাবিক ব্যাকটেরিয়াগুলির জন্য বিশেষভাবে ঝুঁকিপূর্ণ হতে পারে এবং জীবাণু নিরোধক সহিষ্ণুতার জন্ম দিতে পারে। বৃহৎ ব্যাপ্তির ব্যাকটেরিয়া নিরোধক ঔষধের একটি বহুল ব্যবহৃত উদাহরণ হল অ্যাম্পিসিলিন।
মানবদেহের জন্য:
নির্দেশনা (চিকিৎসাবিজ্ঞান)

চিকিৎসাবিজ্ঞানে নির্দেশনা () বলতে চিকিৎসার অংশ হিসেবে কোনও পরীক্ষা, ঔষধ, পদ্ধতি বা অস্ত্রোপচার প্রয়োগ করার বৈধ কারণকে বোঝানো হয়। কোনও পদ্ধতি বা ঔষধ ব্যবহারকে সমর্থনকারী একাধিক নির্দেশনা থাকতে পারে। নির্দেশনার সাথে রোগনির্ণয়ের পার্থক্য আছে। রোগনির্ণয় পরিভাষাটি দিয়ে কোনও বিশেষ রোগাবস্থা কোনও ব্যক্তির দেহে উপস্থিত আছে কি না, তার মূল্যায়নকে বোঝানো হয়। অন্যদিকে নির্দেশনা পরিভাষাটি দিয়ে কোনও কিছু ব্যবহারের পেছনের বৈধ কারণকে বোঝানো হয়। নির্দেশনার বিপরীত ধারণাটি হল প্রতিনির্দেশনা (Contraindication), যা দিয়ে কোনও বিশেষ চিকিৎসা পদ্ধতি ব্যবহার করা থেকে বিরত থাকার পেছনের কারণকে বোঝায়, কেননা এক্ষেত্রে চিকিৎসার কারণে লাভের তুলনায় ক্ষতির ঝুঁকি বেশি থাকে।
মার্কিন যুক্তরাষ্ট্রে চিকিৎসকের ব্যবস্থাপত্রে লিখিত ঔষধগুলির নির্দেশনাগুলি ফেডারেল ড্রাগ অ্যাডমিনিস্ট্রেশন (কেন্দ্রীয় ঔষধ প্রশাসন) দ্বারা অনুমোদিত হতে হয়। ঔষধের মোড়কের বা মোড়কের ভেতরের কাগজে ঔষধ ব্যবস্থাপনা সংক্রান্ত তথ্যের "নির্দেশনা ও ব্যবহারবিধি" নামক অংশে নির্দেশনাগুলি অন্তর্ভুক্ত থাকে। এই অংশটির মূল উদ্দেশ্য হল স্বাস্থ্যসেবা প্রদানকারী পেশাদার ব্যক্তিরা যেন তাৎক্ষণিকভাবে রোগীদের জন্য উপযুক্ত চিকিৎসা চিহ্নিত করতে পারেন, সেজন্য ঔষধের অনুমোদিত নির্দেশনাগুলি পরিষ্কারভাবে উপস্থাপন করা। নির্দেশনা ও ব্যবহারবিধি অনুচ্ছেদটিতে যে রোগ বা রোগাবস্থাটির জন্য ঔষধটি অনুমোদিত হয়েছে, তা উল্লেখ করা হয়, সেটির লক্ষণ-উপসর্গগুলি উল্লেখ করা হয় এবং আলোচ্য ঔষধটি নিরাময়, প্রতিরোধ, উপশম নাকি রোগনির্ণয়ের জন্য ব্যবহার করতে হবে, সে ব্যাপারে নির্দেশনা প্রদান করা হয়। অধিকন্তু, নির্দেশনা ও ব্যবহারবিধি অনুচ্ছেদে কোন্‌ বয়োগোষ্ঠীর জন্য ঔষধটি অনুমোদিত, তার উল্লেখ থাকে এবং অন্যান্য প্রয়োজনীয় তথ্যাদি থাকে যাতে সেটিকে উপযুক্তরূপে ব্যবহার করা যায় (যেমন কোন রোগীর শ্রেণী বা বয়োগোষ্ঠীর জন্য এটি প্রযোজ্য এবং অন্য কোনও সহায়ক চিকিৎসা আবশ্যক কি না)।
মাদল

মাদল ভারতীয় উপমহাদেশে প্রচলিত একধরনের ঐতিহ্যবাহী তালাশ্রয়ী লোকবাদ্যযন্ত্র। নেপালে এবং ভারতের আদিবাসী সম্প্রদায়ের মাঝে মাদল সমধিক জনপ্রিয় একটি বাদ্যযন্ত্র। বেশকিছু লোকসঙ্গীতে এটিকে প্রধান বাদ্যযন্ত্র হিসেবে ব্যবহার করা হয়। নেপালি লোকসঙ্গীতে মূলত তাল রক্ষার জন্য মাদল ব্যবহৃত হয়। সেখানে এটি হাতে বাজানো ঢাকি ("হ্যান্ড ড্রাম") হিসাবে বেশ জনপ্রিয় এবং ব্যাপকভাবে ব্যবহৃত হয়।
মাদল নেপালের একটি জাতীয় বাদ্যযন্ত্র। এই নেপালি টোকাযন্ত্রটিকে বেশিরভাগ নেপালি লোকসংগীতের মেরুদণ্ড বলা চলে। খ্যাতনামা নেপালি সংগীতশিল্পী রণজিৎ গজমের যখন রাহুল দেব বর্মণের অধীনে কাজ শুরু করেছিলেন তখন তিনি এই যন্ত্রটিকে বলিউড সংগীতের সাথে পরিচয় করিয়েছিলেন। তিনি "হাম দোনো দো প্রেমী দুনিয়া ছোড় চলে" এবং "কাঞ্ছি রে কাঞ্ছি রে" এর মতো অসংখ্য বলিউড গানে এটি ব্যবহার করেছেন।
নির্দিষ্ট কয়েকটি আদিবাসী গোষ্ঠীর মধ্যে ভিন্ন প্রকারের নিজস্ব মাদল রয়েছে।
মাদলের উৎপত্তি হয়েছিল নেপালের মগর সম্প্রদায়ের হাত ধরে।
নেপালি ভাষায় প্ৰাচীনকালে মাদলকে মৰ্দল বলে ডাকা হত।
মাদল নির্মাণের জন্য সাধারণত কাঠের টুকরা খোদাই করা হয় যাতে একটি ফাঁকা গহ্বর তৈরি হয়। এই গহ্বরটির স্থানীয় নাম "ঘর"। এর দুপ্রান্তের মাথাগুলো দ্বি-স্তরযুক্ত ছাগলের চামড়া দিয়ে ঢাকা দেওয়া হয় এবং ময়দা, লোহার ফাইলিং ও ডিমের তৈরি একধরনের কালো পেস্ট দিয়ে প্রতিটি মাথার মাঝখানে জায়গাটি একটি বৃত্তাকারে পুড়িয়ে দেওয়া হয়। এই চিহ্নটি মাথায় ওজন যুক্ত করে এবং মাদলের শব্দকে উল্লেখযোগ্যভাবে পরিবর্তন করে যা ঘণ্টার সমতুল্য শব্দ দেয়। 
বড় এবং ছোট মাথাকে প্রায়শই যথাক্রমে পুরুষ এবং মহিলা হিসাবে উল্লেখ করা হয়। 
মাদল নেপালের রাষ্ট্রীয় বাদ্য। এই বাদ্য নেপালি জাতির সংগীতের মেরুদন্ড।
ইউলি রাইজমান

ইউলি ইয়াকোলেভিচ রাইজমান (; ১৫ ডিসেম্বর ১৯০৩ – ১১ ডিসেম্বর ১৯৯৪) একজন সোভিয়েত রাশিয়ান চলচ্চিত্র পরিচালক এবং চিত্রনাট্যকার ছিলেন।
১৯২৪ সালে তিনি জার্মান-রাশিয়ান চলচ্চিত্র স্টুডিও মেজরাবপম-রাসের সাহিত্য পরামর্শক হয়েছিলেন।
তাঁর প্রাইভেট লাইফ (১৯৮২) চলচ্চিত্রটি ইউএসএসআর রাজ্য পুরস্কার জিতেছিল এবং শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য মনোনীত হয়েছিল।
তাঁর ৭টি স্ট্যালিন / রাষ্ট্রীয় পুরস্কারগুলি তাকে সোভিয়েত ইউনিয়নের অন্যতম অলঙ্কৃত সংস্কৃতি ব্যক্তিত্ব হিসাবে পরিণত করেছে। তিনি প্রথম ব্যক্তি যিনি ১৯৮৮ সালে নিকা পুরস্কারে, আজীবন কৃতিত্বের জন্য সম্মানজনক পুরস্কার অর্জন করেছিলেন যা রাশিয়ান একাডেমি অফ সিনেমা আর্টস অ্যান্ড সায়েন্স কর্তৃক প্রদত্ত হয়েছিল।
সেন্ট লুসিয়া জাতীয় ফুটবল দল

সেন্ট লুসিয়া জাতীয় ফুটবল দল () হচ্ছে আন্তর্জাতিক ফুটবলে সেন্ট লুসিয়ার প্রতিনিধিত্বকারী পুরুষদের জাতীয় দল, যার সকল কার্যক্রম সেন্ট লুসিয়ার ফুটবলের সর্বোচ্চ নিয়ন্ত্রক সংস্থা সেন্ট লুসিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৮৮ সাল হতে ফুটবলের সর্বোচ্চ সংস্থা ফিফার এবং ১৯৮৬ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৮৯ সালের ১৮ই জুন তারিখে, সেন্ট লুসিয়া প্রথমবারের মতো আন্তর্জাতিক খেলায় অংশগ্রহণ করেছে; জ্যামাইকার কিংস্টনে অনুষ্ঠিত সেন্ট লুসিয়া জ্যামাইকার মধ্যকার উক্ত ম্যাচটি ১–১ গোলে ড্র হয়েছে।
৯,০০০ ধারণক্ষমতাবিশিষ্ট জর্জ অডলাম স্টেডিয়ামে "পিতোন" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সেন্ট লুসিয়ার রাজধানী ক্যাট্রিজে অবস্থিত। বর্তমানে এই দলের ম্যানেজারের দায়িত্ব পালন করছেন জামাল শাবাজ এবং অধিনায়কের দায়িত্ব পালন করছেন এক্লেয়ারের রক্ষণভাগের খেলোয়াড় পার্নেল উইলিয়ামস।
সেন্ট লুসিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও সেন্ট লুসিয়া এপর্যন্ত একবারও অংশগ্রহণ করতে সক্ষম হয়নি।
কার্ট ফেডেরিক, পার্নেল উইলিয়ামস, শেল্ডন এমানুয়েল, টাইটাস এলভা এবং ক্লিফ ম্যাগনাম ভালসিনের মতো খেলোয়াড়গণ সেন্ট লুসিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৩ সালের এপ্রিল মাসে প্রকাশিত র‌্যাঙ্কিংয়ে সেন্ট লুসিয়া তাদের ইতিহাসে সর্বোচ্চ অবস্থান (১০৮তম) অর্জন করে এবং ২০১০ সালের মার্চ মাসে প্রকাশিত র‌্যাঙ্কিংয়ে তারা ১৯২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সেন্ট লুসিয়ার সর্বোচ্চ অবস্থান হচ্ছে ১৩৩তম (যা তারা ২০০৩ সালে অর্জন করেছিল) এবং সর্বনিম্ন অবস্থান হচ্ছে ১৮৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
রাবণহাতা

রাবণহাতা হল ভারত, শ্রীলঙ্কা এবং আশেপাশের অঞ্চলে ব্যবহৃত একটি ধনুকসদৃশ ও বেহালা বা বীণাজাতীয় এবং তারযুক্ত প্রাচীন বাদ্যযন্ত্র। রাবণহাতা ছাড়াও অঞ্চলভেদে এটি রাবণহত্ত, রাবণহস্ত, রাবণহত্থ, রাবণস্ত্রোণ এবং রাবণ হস্তবীণা ইত্যাদি নামে পরিচিত। কেউ কেউ এটিকে বেহালার পূর্বপুরুষ বলেও মনে করে থাকেন।
রাবণহাতার মূল শব্দোৎপাদক অংশ বা সাউন্ড বক্সের কাঠামোটি লাউ, অর্ধেক নারিকেলের খোল বা কাঠের ফাঁপা স্তম্ভ দিয়ে তৈরি করা হয় এবং সবশেষে ছাগল বা অন্য কোন প্রাণীর চামড়া দিয়ে মূলকাঠামো ঢেকে দেওয়া হয়। এতে কাঠ বা বাঁশের একটি ঘাড় সংযুক্ত থাকে।
আধুনিক কালে ই বাদ্যযন্ত্রটি শ্রীলঙ্কান সুরকার ও বেহালাবাদক দীনেশ সুবসিংহে দ্বারা পুনর্জাগরিত হয়েছে। তিনি "রাবণ নদ" ও করুণা নদী সহ তার বেশ কিছু গানে বাদ্যযন্ত্রটি ব্যবহার করেছেন। 
ইউরোপীয় পরীক্ষামূলক লোকসঙ্গীত দল হেইলুং তাদের ওফনির এবং ফুথা উভয় অ্যালবামেই রাবণহাতার ব্যবহার করেছে।
উপেন্দ্র মাধব

উপেন্দ্র মাধব (মূল নাম : বিনথা উপেন্দ্র রেড্ডি) একজন ভারতীয় চলচ্চিত্রের চিত্রনাট্যকার, পরিচালক এবং সংলাপ লেখক যিনি তেলুগু চলচ্চিত্রে তার কাজের জন্য পরিচিত। তিনি বাদশা, দুকুডু, আগডু এবং মত বক্স অফিসে সফল কাজের জন্য অধিক পরিচিতি পেয়েছেন।
তিনি তেলুগু চলচ্চিত্র জগতে এসেছিলেন একজন পরিচালক হয়ে উঠতে। তিনি প্রিয়দর্শিনী রামের সাথে মানুডু এবং টসের সহকারী পরিচালক হিসাবে কাজ করেছিলেন এবং সরকারের জন্য কিছু কর্পোরেট চলচ্চিত্র এবং চলচ্চিত্র পরিচালনা করেন। তিনি বড় বাজেটের চলচ্চিত্রের পরিচালনা বিভাগে যোগদানের সুযোগ পান তবে একটি জিনিস তাকে অন্যটির দিকে পরিচালিত করে এবং তিনি ডুকুডুতে সহকারী লেখক হিসাবে লেখার পাশাপাশি চিত্রনাট্যকার হিসাবে কাজ করেন যা তাকে আরও চিত্রনাট্য রচনার দিকে পরিচালিত করে‌। পরিচালক হিসাবে তাঁর আত্মপ্রকাশটি ছিলেন ২০১৮ এমএলএ চলচ্চিত্রে।
ধদ

ধদ () হলো বালিঘড়ি আকৃতির একধরনের ঐতিহ্যবাহী বাদ্যযন্ত্র, যা মূলত ভারতের পাঞ্জাবে প্রচলিত। সাধারণত ধদি গায়করা গান গাওয়ার সময় ধদ ব্যবহার করে থাকে। তবে ধদি ছাড়াও এই অঞ্চলের অন্যান্য লোকগায়করাও এটি ব্যবহার করে থাকে। অঞ্চলভেদে এটি ধদ্দ্ বা ধধ্ নামেও পরিচিত।
কাঠ দিয়ে বালিঘড়ির আকৃতিতে (অর্থ্যাৎ মাঝখানে চিকন তবে দুপ্রান্তের দিকে ক্রমশ মোটা) ধদ তৈরি করা হয়। উভয় প্রান্ত পর্দাকে পরস্পরের সাথে দড়ি দিয়ে মূল কাঠামোর সাথে শক্ত করে বাঁধা হয় যা যন্ত্রটিকে দৃঢ়ভাবে একত্রে ধরে রাখতে সহায়তা করে। এর নকশাটি অন্যান্য ভারতীয় ঢাকগুলোর (যেমন-সাধারণ ডমরু, উডুকাই, ইডেক্কা) সাথে বেশ সাদৃশ্যপূর্ণ। ডমরুর প্রান্তগুলোতে আঘাত করার জন্য গিঁটযুক্ত আলাদা দড়ি ব্যবহার করা হয়, তবে ধদে এমন কোন আলাদা দড়ি ব্যবহার করা হয় না। ডমরু খুব দ্রুত কাঁপুনি/ঘোরানোর মাধ্যমে বাজানো হয় যাতে গিঁটযুক্ত দড়িগুলো তার প্রান্তে আঘাত করে শব্দ সৃষ্টি করে এবং তা কখনো কখনো কাঠি দিয়েও বাজানো হয়। উডুকাই এবং ধদ বাজানোর কৌশল প্রায় একই, তবে এদুটোর সামাজিক তাৎপর্য আলাদা। ধদ বাজানো হয় এর এক প্রান্তে আঙুলের সাহায্যে ঠোকা দিয়ে/আঘাত করার মাধ্যমে।
মিয়ানমার জাতীয় ফুটবল দল

মিয়ানমার জাতীয় ফুটবল দল () হচ্ছে আন্তর্জাতিক ফুটবলে মিয়ানমারের প্রতিনিধিত্বকারী পুরুষদের জাতীয় দল, যার সকল কার্যক্রম মিয়ানমারের ফুটবলের সর্বোচ্চ নিয়ন্ত্রক সংস্থা মিয়ানমার ফুটবল ফেডারেশন দ্বারা নিয়ন্ত্রিত হয়। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫০ সালের ১৭ই ফেব্রুয়ারি তারিখে, মিয়ানমার প্রথমবারের মতো আন্তর্জাতিক খেলায় অংশগ্রহণ করেছে; হংকংয়ে অনুষ্ঠিত উক্ত ম্যাচে মিয়ানমার হংকংয়ের কাছে ৫–২ গোলের ব্যবধানে পরাজিত হয়েছে।
৫০,০০০ ধারণক্ষমতাবিশিষ্ট থুয়ুন্না স্টেডিয়ামে "এশীয় সিংহ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মিয়ানমারের ইয়াঙ্গুনে অবস্থিত। বর্তমানে এই দলের ম্যানেজারের দায়িত্ব পালন করছেন অঁতোয়ান হে এবং অধিনায়কের দায়িত্ব পালন করছেন সুখোথাইয়ের রক্ষণভাগের খেলোয়াড় জাও মিন তুন।
মিয়ানমার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে মিয়ানমার এপর্যন্ত মাত্র ১ বার অংশগ্রহণ করেছে, উক্ত প্রতিযোগিতায় তাদের সাফল্য হচ্ছে ১৯৬৮ এএফসি এশিয়ান কাপের রানার-আপ হওয়া। এছাড়াও, এএফসি চ্যালেঞ্জ কাপে মিয়ানমারের সেরা সাফল্য হচ্ছে চতুর্থ স্থান অর্জন করা।
জাও মিন তুন, ডেভিড তান, ইয়ান অং কোয়াও, মিও লাইং উইন এবং কিয়াও কো কোর মতো খেলোয়াড়গণ মিয়ানমারের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৬ সালের এপ্রিল মাসে প্রকাশিত র‌্যাঙ্কিংয়ে মিয়ানমার তাদের ইতিহাসে সর্বোচ্চ অবস্থান (৯৭তম) অর্জন করে এবং ২০১২ সালের আগস্ট মাসে প্রকাশিত র‌্যাঙ্কিংয়ে তারা ১৮২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মিয়ানমারের সর্বোচ্চ অবস্থান হচ্ছে ৩২তম (যা তারা ১৯৭৩ সালে অর্জন করেছিল) এবং সর্বনিম্ন অবস্থান হচ্ছে ১৯১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ধদি

ধদি বা ধাদি () বলা হয় সেই সকল গায়ককে যারা পাঞ্জাবের লোকজ বাদ্যযন্ত্র ধদ ও সারেঙ্গি ব্যবহার করে গীতসংহিতা গেয়ে থাকেন। কাহ্ন সিং নাভের মহান কোষ অনুসারে ধদির সংজ্ঞাটি হল (ধদি হলেন তিনি) "যিনি যোদ্ধাদের জন্য ধদ বাজিয়ে/গান গেয়ে থাকেন"। শিখ গুরুদের সময় ধদি ছিল স্বতন্ত্র সঙ্গীতশিল্পীদের একটি দল। ধদিরা কোথাও কোথাও ধাদি নামেও পরিচিত।
শিখ গুরুদের মতানুসারে, এটা স্পষ্ট যে ধাদিদের শত বছরের পুরনো ইতিহাস রয়েছে। ষষ্ঠ শিখগুরু "গুরু হরগোবিন্দ" ধাদি শিল্পের লালন ও প্রচার করেছিলেন এবং ধাদির ঐতিহ্যকে জমিদার বা শাসকদের প্রশংসার মধ্য দিয়ে সত্য ঈশ্বরের প্রশংসামূলক গানে রূপান্তরিত করেছিলেন। ধাদির উৎপত্তি হয়েছিল মূলত ষষ্ঠ শিখগুরু গুরু হরগোবিন্দের সময়কালে। গুরু হরগোবিন্দ যখন শিখ উচ্চ আদালত, আকল তখ্ত প্রতিষ্ঠা করেছিলেন তখন গুরুগ্রন্থ সাহেব থেকে পূর্বরচিত গুরুবানি গান গাওয়ার ধাদিদেরকেও প্রতিষ্ঠা করেছিলেন।
ধদি জাঠা (জাঠা মানে দল) হল সাধারণত ধদিদের একটি সংবদ্ধ দল বা ব্যান্ড যা সাধারণত তিন বা চারজন ধদি নিয়ে গঠিত হয়। এর মধ্যে একজন থাকেন সারেঙ্গি বাদক, দু'জন ধদি বাদক এবং একজন কথক যিনি বক্তৃতার মাধ্যমে গল্প বর্ণনা করেন।
কয়েকটি উল্লেখযোগ্য ধদি জাঠা বা ধদি দল হলো
সোলাপুরী বিছানার চাদর

সোলাপুরী বিছানার চাদর হল ভারতের মহারাষ্ট্র রাজ্যের সোলাপুর শহরে তৈরি একটি সুতীর বিছানার চাদর। এই "চাদর" ভারতে জনপ্রিয় এবং এগুলি হস্ত চালিত তাঁত ব্যবহার করে তৈরি করা হয়। এগুলি তাদের নকশা এবং স্থায়িত্বের জন্য পরিচিত। মহারাষ্ট্রের প্রথম ভৌগোলিক নির্দেশক (জিআই) মর্যাদা অর্জনকারী পণ্যটি ছিল সোলাপুরী চাদর।
সোলাপুর বয়নসংক্রান্ত শিল্পের জন্য পরিচিত। এক সময় এখানে এশিয়ার বৃহত্তম সূতাকল ছিল। মনে করা হয় সোলাপুরের তাঁত শিল্পের বিকাশ শুরু হয়েছিল পেশওয়াদের শাসনকালে। এই শিল্পে অসংখ্য ছোট ছোট স্বাধীন কারিগর তাঁতি ছিল। প্রতিটি কারিগরের বাড়িতে একটি বা দুটি তাঁত ছিল যেটি সাধারণত পরিবারের প্রধান দ্বারা পরিচালিত হত। পরিবারের সকলে মিলে কাজ করত। মহিলা এবং শিশুরা কিছু প্রস্তুতিমূলক কাজে এবং কিছু ক্ষেত্রে রং করার ক্ষেত্রে মূল তাঁতীকে সহায়তা করত। ১৯৭০-এর দশকে ভারতে আধুনিক কারখানার উত্থানের ফলে স্থানীয় হস্ত-চালিত তাঁত শিল্পের সংস্থায় বদল আসে।
১৯৫০-এর দশক থেকে দক্ষিণ ভারতের পদ্মশালী তাঁতিরা সোলাপুরী চাদর তৈরি করেছে। অনেক সংস্থাও সোলাপুর জেলায় চাদর তৈরি করে।
ভারতের মধ্যে মহারাষ্ট্র ছাড়াও, কর্ণাটক, তেলেঙ্গানা, অন্ধ্র প্রদেশ, মধ্য প্রদেশ, গুজরাত, রাজস্থান ইত্যাদি অঞ্চলে সোলাপুরী চাদরের চাহিদা রয়েছে। এছাড়াও সংযুক্ত আরব আমিরাত, কুয়েত, দক্ষিণ আফ্রিকা, মার্কিন যুক্তরাষ্ট্র, যুক্তরাজ্য এবং কানাডায়ও এর চাহিদা রয়েছে।
SOLAPUR TEXTILES WEBSITE
সাঁউ তুমি ও প্রিন্সিপি জাতীয় ফুটবল দল

সাঁউ তুমি ও প্রিন্সিপি জাতীয় ফুটবল দল () হচ্ছে আন্তর্জাতিক ফুটবলে সাঁউ তুমি ও প্রিন্সিপির প্রতিনিধিত্বকারী পুরুষদের জাতীয় দল, যার সকল কার্যক্রম সাঁউ তুমি ও প্রিন্সিপির ফুটবলের সর্বোচ্চ নিয়ন্ত্রক সংস্থা সাঁউ তুমীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৫ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৭৬ সালের ২রা মে তারিখে, সাঁউ তুমি ও প্রিন্সিপি প্রথমবারের মতো আন্তর্জাতিক খেলায় অংশগ্রহণ করেছে; গ্যাবনে অনুষ্ঠিত উক্ত ম্যাচে সাঁউ তুমি ও প্রিন্সিপি গ্যাবনের কাছে ৬–১ গোলের ব্যবধানে পরাজিত হয়েছে।
৭,০০০ ধারণক্ষমতাবিশিষ্ট ১২ই জুলাই জাতীয় স্টেডিয়ামে "ফালকন ও তোতার দল" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সাঁউ তুমি ও প্রিন্সিপির রাজধানী সাঁউ তুমিতে অবস্থিত। বর্তমানে এই দলের ম্যানেজারের দায়িত্ব পালন করছেন আদ্রিয়ানো এউসেবিও এবং অধিনায়কের দায়িত্ব পালন করছেন তিহুয়ানার আক্রমণভাগের খেলোয়াড় লুইস লেয়ান আনজোস।
সাঁউ তুমি ও প্রিন্সিপি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও সাঁউ তুমি ও প্রিন্সিপি এপর্যন্ত একবারও অংশগ্রহণ করতে সক্ষম হয়নি।
জোয়াজিফেল সোয়ারেস, জে ভারেলা, হুয়ারি কারদোসো, লুইস লেয়ান আনজোস এবং হাইর নুনেসের মতো খেলোয়াড়গণ সাঁউ তুমি ও প্রিন্সিপির জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১২ সালের মার্চ মাসে প্রকাশিত র‌্যাঙ্কিংয়ে সাঁউ তুমি ও প্রিন্সিপি তাদের ইতিহাসে সর্বোচ্চ অবস্থান (১১৫তম) অর্জন করে এবং ২০০৭ সালের সেপ্টেম্বর মাসে প্রকাশিত র‌্যাঙ্কিংয়ে তারা ২০০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সাঁউ তুমি ও প্রিন্সিপির সর্বোচ্চ অবস্থান হচ্ছে ১৬৬তম (যা তারা ১৯৭৬ সালে অর্জন করেছিল) এবং সর্বনিম্ন অবস্থান হচ্ছে ১৯৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: